Almáchar

Almáchar [alMAĉar] estas hispana municipo de la provinco Malago, regiono Andaluzio. Estas en la orienta parto de la marborda provinco Malago, kiu siavice estas en la Costa del Sol, borde de la Mediteranea Maro kaj sur la deklivaro de montaro. Ĝi estas en la komarko Axarquía [aĥarKIa]. Ŝosee Almáchar estas je nur 35 kilometroj de la provinca ĉefurbo Malago kaj je 566 km de Madrido, ŝtata ĉefurbo. Laŭ la popolnombrado de la INE de 2017, Almáchar havas 1814 loĝantojn. Ties areo estas de 14,4 km² kaj ĝi havas densecon de 125,97 loĝ/km². Ties koordinatoj estas 36º48' N, 4º 13' O. Ĝi estas je altitudo de 246 metroj super marnivelo. La ekonomio estas bazata sur la agrikulturo, kun areo de herbaj kultivoj de 79 hektaroj (ĉefe fazeoloj kun 20 hektaroj) kaj areo de arbaj kultivoj de 930 hektaroj (ĉefe avokado kaj mango kun 250 hektaroj kaj vitejoj de vinberoj por produkti sekajn vinberojn kun 297 hektaroj). Estas ankaŭ malgranda proporcio de olivarboj kaj migdalarboj. Vidu ankaŭ Listo de municipoj de la provinco Malago Notoj